ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 619
9 Μαρτίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Συγχώνευση Κέντρων Εξυπηρέτησης Πολιτών στο
Δήμο Μεταμόρφωσης Νομού Αττικής. ........................
Ειδική πιστοποίηση και ανανέωση πιστοποίησης τεσσάρων (4) Ν.Π.Ι.Δ. ως φορέων παροχής υπηρεσι−
ών Κοινωνικής Φροντίδας μη κερδοσκοπικού χαρακτήρα. ................................................................................................
Καθιέρωση υπερωριακής εργασίας υπαλλήλων του
Γενικού Λογιστηρίου του Κράτους. ................................
Ανώτατο όριο επιτρεπομένων ημερών μετακίνησης
εκτός έδρας, υπαλλήλων υπηρετούντων στο Δήμο
Λαμιέων, Νομού Φθιώτιδας, για το έτος 2016. ......
Ανώτατο όριο επιτρεπόμενων ημερών κίνησης εκτός
έδρας υπαλλήλων υπηρετούντων στον Δήμο Ανωγείων .........................................................................................................
Τροποποίηση της συστατικής πράξης του Νομικού
Προσώπου του Δήμου Βόλβης με την επωνυμία,
«Οργανισμός Κοινωνικής Προστασίας, αλληλεγγύης και παιδείας Δήμου Βόλβης». .................................
Τροποποίηση συστατικής πράξης του νομικού προσώπου δημοσίου δικαίου με την επωνυμία «Ορ−
γανισμός Πολιτισμού, Αθλητισμού και Περιβάλλοντος Δήμου Βόλβης». ..................................................................
ΑΠΟΦΑΣΕΙΣ
Αριθμ. ΔΙΑΔΙΠΥΔ/Φ.1/1/1601
(1)
Συγχώνευση Κέντρων Εξυπηρέτησης Πολιτών στο
Δήμο Μεταμόρφωσης Νομού Αττικής.
Ο ΑΝΑΠΛΗΡΩΤΗΣ ΥΠΟΥΡΓΟΣ
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ
Έχοντας υπόψη:
1. Τις διατάξεις:
α) Των παρ. 1, 2, 3, 4, 5, 6 του άρθρου 31 του Ν. 3013/2002
(ΦΕΚ 102/Α΄ «Αναβάθμιση της πολιτικής προστασίας και
λοιπές διατάξεις», όπως ισχύει.
β) Της παρ. 7 του άρθρου 31 του Ν. 3013/2002 (ΦΕΚ
102/Α΄) όπως τροποποιήθηκε ιδίως με την παρ. 3 του
άρθρου 40 του Ν. 4024/2011 (ΦΕΚ 226/Α΄).
γ) Του άρθρου 15 του Ν. 3448/2006 (ΦΕΚ 57/Α΄) «Περαιτέρω χρήση πληροφοριών του δημόσιου τομέα και
ρύθμιση θεμάτων αρμοδιότητας Υπουργείου Εσωτερικών, Δημόσιας Διοίκησης και Αποκέντρωσης».
δ) Του άρθρου 90 του «Κώδικα της νομοθεσίας για
την Κυβέρνηση και τα Κυβερνητικά Όργανα», που κυρώθηκε με το άρθρο πρώτο του Π.δ. 63/2005 (ΦΕΚ 98/ Α΄),
σχετικά με την πρόβλεψη δαπανών σε κείμενο κανονιστικών πράξεων.
ε) Του άρθρου 1 παρ. 2 περίπτωση 10Α.2 του Ν. 3852/
2010 (ΦΕΚ 87/Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα
Καλλικράτης».
2. Το Π.δ. 24/27−1−2015 (ΦΕΚ 20/Α΄) «Σύσταση και μετονομασία Υπουργείων, μεταφορά της Γενικής Γραμματεί−
ας Κοινωνικών Ασφαλίσεων», περί ίδρυσης του Υπουργείου Εσωτερικών και Διοικητικής Ανασυγκρότησης.
3. Το Π.δ. 73/23−9−2015 (ΦΕΚ 116/Α΄) «Διορισμός Αντιπροέδρου της Κυβέρνησης, Υπουργών, Αναπληρωτών
Υπουργών και Υφυπουργών».
4. Την αριθ. Υ21/2015 (ΦΕΚ 2144/Β΄) απόφαση του Πρωθυπουργού «Ανάθεση αρμοδιοτήτων στον Αναπληρωτή
Υπουργό Εσωτερικών και Διοικητικής Ανασυγκρότησης,
Χριστόφορο Βερναρδάκη».
5. Την αριθ. ΔΙΣΚΠΟ/Φ. 1/30/113830−1−2004 (ΦΕΚ 186/Β΄/
2004) απόφαση του Υφυπουργού Εσωτερικών, Δημόσιας
Διοίκησης και Αποκέντρωσης», με την οποία ορίστηκε
η έναρξη λειτουργίας του ΚΕΠ 0857 του Δήμου Μεταμόρφωσης.
6. Την αριθ. ΔΟΛΚΕΠ/Φ1/30/οικ.6850/16−3−2007 (ΦΕΚ
405/Β΄/2007) απόφαση του Υφυπουργού Εσωτερικών,
Δημόσιας Διοίκησης και Αποκέντρωσης», με την οποία
ορίστηκε η έναρξη λειτουργίας του ΚΕΠ 0857Π του
Δήμου Μεταμόρφωσης.
7. Την αριθμ. 236/2015 απόφαση του Δημοτικού Συμβουλίου του Δήμου Μεταμόρφωσης Αττικής για τη
συγχώνευση του ΚΕΠ 0857Π στο ΚΕΠ 0857 του Δήμου
Μεταμόρφωσης.
8. Το γεγονός ότι από τις διατάξεις της απόφασης
δεν προκαλείται δαπάνη σε βάρος του κρατικού προϋπολογισμού, αποφασίζουμε:
VARVARA ZACHARAKI
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Συγχωνεύουμε το ΚΕΠ 0857Π στο ΚΕΠ 0857 του Δήμου Μεταμόρφωσης του Νομού Αττικής, με αυτοδίκαιη
μεταφορά του προσωπικού του κλάδου Διεκπεραίωσης
Υποθέσεων Πολιτών που υπηρετεί σε αυτό μαζί με τις
θέσεις που κατέχει.
Ο κάθε είδους εξοπλισμός του ΚΕΠ 0857Π περιέρχεται
στο ΚΕΠ 0857. Η αρμόδια οικονομική υπηρεσία του Δήμου Μεταμόρφωσης, μέσα σε ένα μήνα από την έναρξη
ισχύος της παρούσας, προβαίνει στην απογραφή όλου
του εξοπλισμού που μεταφέρεται από το ΚΕΠ 0857Π
στο ΚΕΠ 0857.
Οι εκκρεμείς υποθέσεις του ΚΕΠ 0857Π διεκπεραιώνονται από το ΚΕΠ 0857.
Απαιτήσεις και υποχρεώσεις του ΚΕΠ 0857Π μεταφέρονται στο ΚΕΠ 0857.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Φεβρουαρίου 2016
Ο ΑΝΑΠΛΗΡΩΤΗΣ ΥΠΟΥΡΓΟΣ
ΧΡΙΣΤΟΦΟΡΟΣ ΒΕΡΝΑΡΔΑΚΗΣ
F
Αριθμ. Δ23/5486/353
(2)
Ειδική πιστοποίηση και ανανέωση πιστοποίησης τεσσάρων (4) Ν.Π.Ι.Δ. ως φορέων παροχής υπηρεσιών Κοι−
νωνικής Φροντίδας μη κερδοσκοπικού χαρακτήρα.
Η ΑΝΑΠΛΗΡΩΤΡΙΑ ΥΠΟΥΡΓΟΣ
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ
ΚΟΙΝΩΝΙΚΗΣ ΑΛΛΗΛΕΓΓΥΗΣ
Έχοντας υπόψη:
1. Τις διατάξεις:
α) Του άρθρου 90 του «Κώδικα Νομοθεσίας για την
Κυβέρνηση και τα Κυβερνητικά Όργανα» που κυρώθηκε
με το άρθρο πρώτο του Π. δ/τος 63/2005 (ΦΕΚ 98/Α΄).
β) Του άρθρου 9, του Ν. 4052/2012 (ΦΕΚ 41/Α΄) Νόμος
αρμοδιότητας Υπουργείων Υγείας και Κοινωνικής Αλληλεγγύης και Εργασίας και Κοινωνικής Ασφάλισης για
εφαρμογή του νόμου «Έγκριση των Σχεδίων Συμβάσεων
Χρηματοδοτικής Διευκόλυνσης μεταξύ του Ευρωπαϊκού
Ταμείου Χρηματοπιστωτικής Σταθερότητας (Ε.Τ.Χ.Σ.),
της Ελληνικής Δημοκρατίας και της Τράπεζας της Ελλάδος, του Σχεδίου του Μνημονίου Συνεννόησης μεταξύ
της Ελληνικής Δημοκρατίας, της Ευρωπαϊκής Επιτροπής
και της Τράπεζας της Ελλάδος και άλλες επείγουσες
διατάξεις για τη μείωση του δημοσίου χρέους και τη
διάσωση της εθνικής οικονομίας» και άλλες διατάξεις.
γ) Της παρ. 3 του άρθρου 283 του Ν. 3852/2010 (ΦΕΚ
87Α΄) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης−Πρόγραμμα Καλλικράτης».
δ) Των παρ. 2, 3, 4, 5 και 6 του άρθρου 5 του Ν. 2646/1998
(ΦΕΚ 236Α΄) «Ανάπτυξη του Εθνικού Συστήματος Κοινωνικής Φροντίδας και άλλες διατάξεις».
ε) Των παρ. 1 και 2 εδ. δ΄ του άρθρου 7 του Ν. 3106/2003
(ΦΕΚ 30Α΄) «Αναδιοργάνωση του Εθνικού Συστήματος
Κοινωνικής Φροντίδας και άλλες διατάξεις».
στ) Της παρ. 1 εδ. α΄ του άρθρου 3 του Ν. 3895/2010
(ΦΕΚ 206Α΄) «Κατάργηση και συγχώνευση υπηρεσιών,
οργανισμών και φορέων του δημοσίου τομέα».
ζ) Του άρθρου 27 του Ν. 4320/2015 (ΦΕΚ 29Α΄) «Μετονομασία του Υπουργείου Εργασίας και Κοινωνικής
Αλληλεγγύης και του Υπουργείου Υγείας και Κοινωνικών
Ασφαλίσεων».
2. Το Π.δ. 113/2014 (ΦΕΚ 180/29−8−2014) «Οργανισμός Υπ.
Εργασίας, Κοιν. Ασφάλισης και Πρόνοιας».
3. Το Π.δ. 24/2015 (ΦΕΚ 20/27−1−2015) «Σύσταση Ασφαλίσεων».
4. Το Π.δ. 73/2015 (ΦΕΚ 116/23−9−2015) «Διορισμός Αντιπροέδρων ... Υφυπουργών».
5. Την με αρ. Υ28/ΦΕΚ 2168/Β72015 απόφαση του Πρωθυπουργού «Ανάθεση αρμοδιοτήτων στην Αναπληρώ−
τρια Υπουργό Εργασίας, Κοινωνικής Ασφάλισης και
Κοινωνικής Αλληλεγγύης Θεανώ Φωτίου».
6. Την υπ’ αριθ. Γ.Π.:Π2γ/οικ.59633/2011 (ΦΕΚ 1310Β΄)
απόφαση του Υπουργού Υγείας και Κοινωνικής Αλληλεγγύης «Καθορισμός της μορφής του Αριθμού Μητρώ−
ου, στο Εθνικό Μητρώο και στο Μητρώο Περιφερειακών Ενοτήτων Φορέων Κοινωνικής Φροντίδας Ιδιωτικού
Τομέα Μη Κερδοσκοπικού χαρακτήρα καθώς και στο
Ειδικό Μητρώο Εθελοντικών μη Κυβερνητικών Οργανώσεων. Στοιχεία και Διαδικασία Εγγραφής».
7. Την Κοινή Υπουργική απόφαση (Κ.Υ.Α.) των Υπουργείων Οικονομικών και Υγείας και Κοινωνικής Αλληλεγγύης
με αρ. Γ.Π.: Π(2)γ/οικ. 34029/22−3−2012 (ΦΕΚ 1163/τ. Β΄/
10−4−2012).
8. Το γεγονός ότι από την απόφαση αυτή δεν προκαλείται καμία δαπάνη σε βάρος του Προϋπολογισμού.
9. Τις εισηγήσεις των Περιφερειαρχών: 3234/7−12−2015,
2261/2−12−2015.
10. Το αρ. πρωτ. 908/5−2−2016 έγγραφο του Ε.Κ.Κ.Α.
που αφορά στην απόφαση του Δ.Σ για την Ειδική πιστοποίηση, 4 Ν.Π.Ι.Δ. μη κερδοσκοπικού χαρακτήρα, ως
φορέων παροχής υπηρεσιών κοινωνικής φροντίδας,
αποφασίζουμε:
Την Πιστοποίηση, των κάτωθι Ν.Π.Ι.Δ μη κερδοσκοπικού χαρακτήρα, ως φορέων παροχής υπηρεσιών Πρω−
τοβάθμιας Κοινωνικής Φροντίδας μη κερδοσκοπικού
χαρακτήρα:
1. Σύλλογος Τριτέκνων Νομού Λασιθίου με έδρα στον
Άγιο Νικόλαο
2. Σύλλογος Πολυτέκνων με Τρία Παιδιά Ν. Ημαθίας
με διακριτικό τίτλο «Σ.Π.Μ.Τ.Π.Ν.Η.» με έδρα στη Βέροια.
3. Κοσμέτειο Ίδρυμα −Οίκος του Κωνσταντινουπολίτη
με έδρα στην Αθήνα.
Την Ανανέωση της Πιστοποίησης του κάτωθι Ν.Π.Ι.Δ.
μη κερδοσκοπικού χαρακτήρα, ως φορέα παροχής υπηρεσιών Πρωτοβάθμιας και Δευτεροβάθμιας Κοινωνικής
Φροντίδας μη κερδοσκοπικού χαρακτήρα:
Σύλλογος Γονέων και Κηδεμόνων ΑμεΑ «Το Εργαστήρι» με διακριτικό τίτλο «Το Εργαστήρι» με έδρα στα
Άνω Λιόσια.
Η διάρκεια της ειδικής πιστοποίησης είναι 4 (τέσσερα)
έτη από τη δημοσίευση της παρούσας στην Εφημερίδα
της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Φεβρουαρίου 2016
Η ΑΝΑΠΛΗΡΩΤΡΙΑ ΥΠΟΥΡΓΟΣ
ΘΕΑΝΩ ΦΩΤΙΟΥ
F
Αριθμ. 2/19043/0004
(3)
Καθιέρωση υπερωριακής εργασίας υπαλλήλων του
Γενικού Λογιστηρίου του Κράτους.
Ο ΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1 Τις διατάξεις του άρθρου 90 του Κώδικα Νομοθεσίας
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
για την Κυβέρνηση και τα Κυβερνητικά Όργανα που
κυρώθηκε με το άρθρο πρώτο του Π.δ. 63/2005 (ΦΕΚ
98/Α΄/8 22.4.2005).
2. Τις διατάξεις του άρθρου 20 του Ν. 4354/2015 (ΦΕΚ
176/Α΄/16−12−2015) «Διαχείριση των μη εξυπηρετούμενων
δανείων. Μισθολογικές ρυθμίσεις και άλλες επείγουσες
διατάξεις της εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων».
3. Το Π.δ. 111/2014 «Οργανισμός του Υπουργείου Οικονομικών» (ΦΕΚ Α΄ 178/29.08.2014).
4. Την με αριθμ. 2/1015/ΔΕΠ/5−1−2016 εγκύκλιο της
Δ/νσης Εισοδηματικής Πολιτικής.
5. Την αριθμ. 2/30508/0004/5.5.2015 απόφαση του
Υπουργού Οικονομικών «Μεταβίβαση αρμοδιοτήτων και
εξουσιοδότησης υπογραφής «Με εντολή Υπουργού»,
στους Γενικούς Γραμματείς και στον Ειδικό Γραμματέα
του Υπουργείου Οικονομικών, πλην της Γενικής Γραμματείας Δημοσίων Εσόδων, στους Προϊσταμένους των
υπαγόμενων σε αυτούς οργανικών μονάδων καθώς και
στους Προϊσταμένους των οργανικών μονάδων που υπάγονται απευθείας στον Υπουργό Οικονομικών» (ΦΕΚ
785/τ. Β΄/5.5.2015).
6. Το γεγονός ότι παρίσταται ανάγκη παροχής εργασίας πέρα από το κανονικό ωράριο για την έγκαιρη
αντιμετώπιση εκτάκτων υπηρεσιακών αναγκών, του Γ.Λ.
Κράτους, στους υπαλλήλους:
α) της Γενικής Διεύθυνσης Δημοσιονομικής Πολιτικής
και Προϋπολογισμού, ιδιαίτερα μεταξύ άλλων για την
κατάρτιση και παρακολούθηση Μ.Π.Δ.Σ., τη συλλογή και
επεξεργασία δημοσιονομικών στοιχείων, την αναμόρφωση με στόχο τον εξορθολογισμό όλων των ειδικών
μισθολογίων σύμφωνα με το μνημόνιο συνεννόησης του
ΕΜΣ, την αναμόρφωση συνταξιοδοτικής νομοθεσίας λειτουργών δημοσίου, τη απαιτούμενη συνεργασία με τους
εκπροσώπους των θεσμών για την παροχή στοιχείων
και για την εφαρμογή των δράσεων που συνδέονται
με την υλοποίηση της Συμφωνίας Χρηματοδότησης
(Ν. 4336/2015), που υπόκεινται σε ανελαστικές προθεσμίες, καθώς και λόγω των συνταγματικών προθεσμιών
που τίθενται για την επεξεργασία των νομοσχεδίων και
λοιπών κανονιστικών πράξεων.
β) της Γενικής Διεύθυνσης Δημοσιονομικών Ελέγχων,
ιδιαίτερα μεταξύ άλλων για την ολοκλήρωση της διενέργειας των ελέγχων των Πράξεων και Συστημάτων, που
αφορούν στο ΕΣΠΑ 2007−2013 και 2014−2020, τη σύνταξη
των εκθέσεων αποτελεσμάτων ελέγχου Συστημάτων και
Πράξεων, τη σύνταξη εισηγήσεων επί των αντιρρήσεων
των φορέων που υποβάλλονται επί των αποτελεσμάτων
των προσωρινών εκθέσεων ελέγχου, την οριστικοποίηση των εκθέσεων ελέγχου,  την εκπόνηση μεθοδολογίας
ελέγχου για την ΠΠ2014−20, την προετοιμασία για το
κλείσιμο προγραμμάτων ΠΠ2007−2013, την ενημέρωση
της βάσης δεδομένων, την υποστήριξη των εκθέσεων
κατά τη διαδικασία οριστικοποίησης από την ΕΣΕΛ., την
παρακολούθηση των συστάσεων για τους μη εισαγγελικούς ελέγχους και την ολοκλήρωση υποθέσεων και
διαδικασιών, που προέρχονται από ελέγχους της πρώην
Οικονομικής Επιθεώρησης.
γ) της Γενικής Διεύθυνσης Χορήγησης Συντάξεων
Δημοσίου Τομέα ιδιαίτερα μεταξύ άλλων για την επιτάχυνση της διεκπεραίωσης των εκκρεμών αιτήσεων
για κανονισμό σύνταξης, μεταβιβάσεων σύνταξης και
τροποποίησης αυτών, την έκδοση τροποποιητικών πράξεων σε εφαρμογή των αποφάσεων του Ελεγκτικού
Συνεδρίου, τις καταλογιστικές πράξεις για συντάξεις
που ελήφθησαν αχρεωστήτως, τις αναπροσαρμογές
συντάξεων βάσει νόμων, τον έλεγχο βεβαιώσεων και
τις διορθώσεις βεβαιώσεων φόρου εισοδήματος φορολογικού έτους 2014, την υποστήριξη του θεσμού της
προκαταβολής των συντάξεων, καθώς και την εισαγωγή
δεδομένων στα πεδία επιζώντων συζύγων σε εφαρμογή
του Ν. 3865/2010 για περικοπή σύνταξης
δ) της Διεύθυνσης Λογαριασμών Δημοσίου της Γενικής
Διεύθυνσης Θυσαυροφυλακίου και Δημοσίου Λογιστικού, ιδιαίτερα μεταξύ άλλων για την παρακολούθηση
των απορριφθέντων ποσών κατά τη διαδικασία εξόφλησης χρηματικών ενταλμάτων, οικονομικού έτους
2016, από τις ΥΔΕ, μέσω της Τράπεζας της Ελλάδος,
την τελική απόδοση τους στους δικαιούχους και τη
λογιστική τακτοποίηση τους,,  την προετοιμασία για την
παραγωγή των αναφορών του Απολογισμού − Ισολογισμού και των λοιπών χρηματοοικονομικών καταστάσεων
του Κράτους έτους 2015 με σκοπό την κατάθεση του
ισολογισμού του κράτους στο Ελεγκτικό Συνέδριο, για
τη διεκπεραίωση όλων των εργασιών που συναρτώνται
με την πιστοποίηση των ετήσιων προγραμμάτων στο
πλαίσιο του γενικού προγράμματος Αλληλεγγύη και
Διαχείριση των Μεταναστευτικών Ροών, καθώς και τη
διαχείριση του λογαριασμού της Τεχνικής Βοήθειας των
Μεταναστευτικών Ροών.
7. Το αριθ. 2/12878/0004/11−2−2016 έγγραφο της Δ/νσης
Ανθρωπίνου Δυναμικού και Οργάνωσης.
8. Την αριθ. 2/12878/ΔΠΔΑ/18−2−2016 απόφαση δέσμευσης πίστωσης της Δ/νσης Οικονομικής Διαχείρισης που
αφορά υπερωριακή εργασία υπαλλήλων του Γ.Λ. Κράτους (ΑΔΑ: 6ΓΔΒΗ−0Γ5).
9. Το γεγονός ότι από την απόφαση αυτή προκαλείται
συνολική δαπάνη τριακοσίων είκοσι δύο χιλιάδων τριακοσίων ευρώ (322.300 €) περίπου η οποία θα καλυφθεί
από τις εγγεγραμμένες πιστώσεις του Ειδικού Φορέα
23−140 και ΚΑΕ0511, αποφασίζουμε:
Εγκρίνουμε την καθιέρωση απογευματινής υπερωριακής εργασίας, για τετρακόσιους εξήντα έναν (461)
υπαλλήλους των κάτωθι υπηρεσιών του Γενικού Λογιστηρίου του Κράτους για το χρονικό διάστημα από τη
δημοσίευση της παρούσης σε ΦΕΚ και έως 30−6−2015
και για μέχρι εκατόν είκοσι (120) ώρες συνολικά ο καθένας ως εξής:
1. Σε 2 υπαλλήλους της Γενικής Δ/νσης Δημοσιονομικής Πολιτικής και Προϋπολογισμού.
2. Σε 30 υπαλλήλους της Δ/νσης Εισοδηματικής Πολιτικής.
3. Σε 20 υπαλλήλους της Δ/νσης Επεξεργασίας Νομοθετικών και Κανονιστικών Πράξεων.
4. Σε 20 υπαλλήλους της Δ/νσης Προγραμματισμού
Δημοσιονομικών Στοιχείων και Μεθοδολογίας.
5. Σε 33 υπαλλήλους της Δ/νσης Δημοσιονομικών
Ελέγχων.
6. Σε 25 υπαλλήλους της Δ/νσης Σχεδιασμού και Αξιολόγησης Ελέγχων.
7. Σε 94 υπαλλήλους της Δ/νσης Ελέγχου Διαχείρισης
Συγχρηματοδοτούμενων Προγραμμάτων.
8. Σε 79 υπαλλήλους της Δ/νσης Εκτάκτων και Ειδικών
Ελέγχων.
9. Σε 40 υπαλλήλους της Δ/νσης Διενέργειας Μεταβολών και Δειγματοληπτικών Ελέγχων.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
10. Σε 32 υπαλλήλους της Δ/νσης Κανονισμού και
Εντολής Πληρωμής Πολιτικών Συντάξεων.
11. Σε 24 υπαλλήλους της Δ/νσης Κανονισμού και Εντολής Πληρωμής Συντάξεων υπαλλήλων Ο.Τ.Α., Νομικών
Προσώπων Δημοσίου Δικαίου και Ειδικών Κατηγοριών.
12. Σε 17 υπαλλήλους της Δ/νσης Κανονισμού και Εντολής Πληρωμής Στρατιωτικών και Πολεμικών Συντάξεων.
13. Σε 18 υπαλλήλους στο Αυτοτελές Γραφείο Εξυπηρέτησης Πολιτών και Διοικητικής Υποστήριξης.
14. Σε 27 υπαλλήλους της Δ/νσης Λογαριασμών Δημοσίου.
Οι ανωτέρω υπάλληλοι δικαιούνται υπερωριακής αποζημίωσης, μόνο στην περίπτωση που δεν είναι δικαιού−
χοι άλλης υπερωριακής αποζημίωσης από οποιονδήποτε
φορέα για το ίδιο χρονικό διάστημα.
Στην ανωτέρω υπερωριακή εργασία η οποία θα πραγματοποιείται κατά τις εργάσιμες ημέρες, μπορούν να με−
τέχουν και περισσότεροι υπάλληλοι καθώς και αποσπασμένοι εντός του ανωτέρω συνολικού αριθμού ωρών,
που εγκρίνονται με την παρούσα απόφαση.
Η κατανομή των ωρών, η συγκρότηση των συνεργείων και η περιγραφή των συγκεκριμένων εργασιών που
θα πραγματοποιηθούν θα γίνει με ευθύνη των Προϊσταμένων των Διευθύνσεων. Οι αποφάσεις αυτές θα
κοινοποιούνται στη Δ/νση Ανθρωπίνου Δυναμικού και
Οργάνωσης και στο Γραφείο του Γενικού Γραμματέα
Δημοσιονομικής Πολιτικής.
Με την ολοκλήρωση της υπερωριακής εργασίας, η
εκτέλεση των προαναφερόμενων εργασιών και η παράδοση του έργου θα βεβαιώνεται εγγράφως στη Δ/νση
Ανθρωπίνου Δυναμικού και Οργάνωσης με την ευθύνη
των Προϊσταμένων των Διευθύνσεων.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Φεβρουαρίου 2016
Με εντολή Υπουργού
Ο Γενικός Γραμματέας Δημοσιονομικής Πολιτικής
ΦΡΑΓΚΙΣΚΟΣ ΚΟΥΤΕΝΤΑΚΗΣ
F
Αριθμ. 1157/28734
(4)
Ανώτατο όριο επιτρεπομένων ημερών μετακίνησης
εκτός έδρας, υπαλλήλων υπηρετούντων στο Δήμο
Λαμιέων, Νομού Φθιώτιδας, για το έτος 2016.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ − ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις:
α) Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμ−
μα Καλλικράτης» (ΦΕΚ 87/Α΄/07−06−2010) και ιδίως των
άρθρων 1, 6, 58 και 280.
β) Του Ν. 4336/2015 «Συνταξιοδοτικές διατάξεις− Κύρωση του Σχεδίου Σύμβασης Οικονομικής Ενίσχυσης από
τον Ευρωπαϊκό Μηχανισμό Σταθερότητας και ρυθμίσεις
για την υλοποίηση της Συμφωνίας Χρηματοδότησης»
(ΦΕΚ 94/Α΄/14−08−2015) και ιδίως των άρθρων 2 και 3 της
υποπαραγράφου Δ.9, της παραγράφου Δ.
γ) Του Ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (ΦΕΚ 131/Α΄/
28−06−2006) και ιδίως της παραγράφου 2, περίπτωση
θ του άρθρου 5 και της παραγράφου 2, περίπτωση β
του άρθρου 7.
δ) Του άρθρου 56 του Ν. 4257/2014 «Επείγουσες ρυθμίσεις αρμοδιότητας Υπουργείου Εσωτερικών» (ΦΕΚ
93 Α΄).
ε) Της Πράξης 4 της 06−02−2015 του Υπουργικού Συμβουλίου «Αποδοχή παραιτήσεων των Γενικών Γραμμα−
τέων των Αποκεντρωμένων Διοικήσεων της Χώρας»
(ΦΕΚ 24 Α΄).
στ) Του Π.δ. 138/2010 «Οργανισμός της Αποκεντρωμένης Διοίκησης Θεσσαλίας − Στερεάς Ελλάδας» (ΦΕΚ 231/
Α΄/27−12−2010) και ιδίως της παραγράφου 4, περίπτωση
γγ του άρθρου 8.
2. Το αριθ. 9112/17−02−2016 έγγραφο του Δήμου Λαμιέων (ορθή επανάληψη).
3. Τις ανάγκες του Δήμου Λαμιέων για μετακίνηση
εκτός έδρας των δημοτικών υπαλλήλων (για τη διεκπεραίωση υποθέσεων του Δήμου εκτός έδρας, τη μετα−
φορά των απορριμμάτων ανακύκλωσης, τη συμμετοχή
υπαλλήλων σε σεμινάρια, κ.λπ.).
4. Την αριθ. 9507/18−02−2016 βεβαίωση της Οικονομικής
Υπηρεσίας του Δήμου Λαμιέων.
8. Το γεγονός ότι η προκαλούμενη δαπάνη από την
απόφαση αυτή έχει προβλεφθεί στον προϋπολογισμό
οικ.έτους 2016 του Δήμου Λαμιέων, και συγκεκριμένα
στον ΚΑ 106422, ποσού 3.000,00 €, για «Οδοιπορικά έξοδα και αποζημίωση μετακινούμενων υπαλλήλων» και
στον ΚΑ 306422 «Οδοιπορικά έξοδα και αποζημίωση
μετακινούμενων υπαλλήλων» ποσού 60.000,00 €, αποφασίζουμε:
Ορίζουμε το ανώτατο όριο των επιτρεπομένων κατ'
έτος ημερών μετακίνησης εκτός έδρας των υπηρετούντων υπαλλήλων στο Δήμο Λαμιέων, για το έτος 2016
ως εξής:
ΕΙΔΙΚΟΤΗΤΑ
ΑΡΙΘΜΟΣ
ΑΝΩΤΑΤΟ
ΟΡΙΟ
ΗΜΕΡΩΝ
ΚΑΤ’ ΕΤΟΣ
ΠΕ ΔΙΟΙΚΗΤΙΚΟΥΟΙΚΟΝΟΜΙΚΟΥ
ΠΕ ΟΙΚΟΝΟΜΙΚΟΥΛΟΓΙΣΤΙΚΟΥ
ΠΕ ΔΙΟΙΚΗΤΙΚΟΥ
ΠΕ ΠΟΛΙΤΙΚΩΝ ΜΗΧΑΝΙΚΩΝ
ΠΕ ΑΡΧΙΤΕΚΤΟΝΩΝ
ΠΕ ΜΗΧ/ΓΩΝ ΜΗΧΑΝΙΚΩΝ
ΠΕ ΗΛΕΚ/ΓΩΝ ΜΗΧΑΝΙΚΩΝ
ΠΕ ΤΟΠΟΓΡΑΦΩΝ
ΜΗΧΑΝΙΚΩΝ
ΠΕ ΔΙΕΚΠΕΡΑΙΩΣΗ!
ΥΠΟΘΕΣΕΩΝ ΠΟΛΙΤΩΝ
ΠΕ ΚΑΘ. ΦΥΣΙΚΗΣ ΑΓΩΓΗΣ
TE ΟΙΚΟΝΟΜΙΚΟΥ
ΛΟΓΙΣΤΙΚΟΥ
TE ΔΙΟΙΚΗΤΙΚΟΥ ΛΟΓΙΣΤΙΚΟΥ
TE ΜΗΧΑΝΙΚΩΝ
TE ΜΗΧ/ΓΩΝ ΜΗΧΑΝΙΚΩΝ
TE ΗΛΕΚ/ΓΩΝ ΜΗΧΑΝΙΚΩΝ
TE ΔΙΕΚ. ΥΠΟΘΕΣΕΩΝ
ΠΟΛΙΤΩΝ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
TE ΔΙΟΙΚ. ΜΟΝΑΔΩΝ ΤΟΠ.
ΑΥΤ/ΣΗΣ
TE ΚΟΙΝΩΝΙΚΩΝ
ΛΕΙΤΟΥΡΓΩΝ
ΔΕ ΔΙΟΙΚΗΤΙΚΟΥ
ΔΕ ΧΕΙΡΙΣΤΩΝ Η/Υ
ΔΕ ΔΙΕΚ. ΥΠΟΘΕΣΕΩΝ
ΠΟΛΙΤΩΝ
ΔΕ ΔΙΟΙΚΗΤΙΚΟΥ
ΟΙΚΟΝΟΜΙΚΟΥ
ΔΕ ΝΟΣΗΛΕΥΤΩΝ
ΔΕ ΤΕΧΝΙΤΩΝ
ΔΕ ΗΛΕΚΤΡΟΤΕΧΝΙΤΩΝ
ΥΕ ΕΡΓΑΤΩΝ ΚΑΘΑΡΙΟΤΗΤΑΣ
ΥΕ ΕΡΓΑΤΩΝ ΠΡΑΣΙΝΟΥ
ΥΕ ΚΛΗΤΗΡΩΝ−ΘΥΡΩΡΩΝΓΕΝΙΚΩΝ ΚΑΘΗΚΟΝΤΩΝ
ΥΕ ΥΔΡΟΝΟΜΕΩΝ
ΥΕ ΦΥΛΑΚΩΝ
ΝΥΧΤΟΦΥΛΑΚΩΝ
ΥΕ ΕΠΙΜΕΛΗΤΩΝ
Η απόφαση αυτή να δημοσιευθεί στην Εφημερίδα της
Κυβερνήσεως.
Λαμία, 1 Μαρτίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΗΛΙΑΣ ΤΣΕΛΙΓΚΑΣ
F
Αριθμ. 2536
(5)
Ανώτατο όριο επιτρεπόμενων ημερών κίνησης εκτός
έδρας υπαλλήλων υπηρετούντων στον Δήμο Ανωγείων.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του άρθρου 280 παρ. Ι του Ν. 3852/2010,
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης».
2. Τις διατάξεις του άρθρου 8 του Π.δ. 136/2010, «Οργανισμός της Αποκεντρωμένης Διοίκησης Κρήτης».
3. Τις διατάξεις της υποπαραγράφου Δ9 του άρθρου 2
του Ν. 4336/2015, «Συνταξιοδοτικές διατάξεις − Κύρωση
του Σχεδίου Σύμβασης Οικονομικής Ενίσχυσης από τον
Ευρωπαϊκό Μηχανισμό Σταθερότητας και ρυθμίσεις για
την υλοποίηση της Συμφωνίας Χρηματοδότησης».
4. Τις διατάξεις του άρθρου 56 του Ν. 4257/2014, «Επείγουσες ρυθμίσεις αρμοδιότητας Υπουργείου Εσωτε−
ρικών».
5. Τις διατάξεις του άρθρου 28 του Ν. 4325/2015, «Εκδημοκρατισμός της Διοίκησης − Καταπολέμηση Γραφειο−
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις» (Φ.Ε.Κ. 47/Α΄/2015).
6. Την αριθμ. 4/6−2−2015 Πράξη του Υπουργικού Συμβουλίου (Φ.Ε.Κ. 24/Α΄/2015).
7. Τα υπ’ αριθ. 561/9−2−2016 και 700/23−2−20106 έγγραφα
του Δήμου Ανωγείων.
8. Την από 23−2−2016 έκθεση αναγκαιότητας του Δήμου
Ανωγείων.
9. Την από 23−2−2016 βεβαίωση του Δήμου Ανωγείων,
με την οποία βεβαιώνεται ότι στον προϋπολογισμό του
Δήμου οικονομικού έτους 2016 έχουν εγγραφεί πιστώσεις για την πληρωμή των εκτός έδρας οδοιπορικών
εξόδων των υπηρετούντων υπαλλήλων στους ΚΑΕ
10−6422 και 15−6422 συνολικού ποσού 1.200.000,00 ευρώ,
αποφασίζουμε:
Ορίζουμε το ανώτατο όριο των επιτρεπόμενων ημερών κίνησης εκτός έδρας υπαλλήλων υπηρετούντων
στον Δήμο Ανωγείων ως κατωτέρω:
ΠΙΝΑΚΑΣ ΥΠΑΛΛΗΛΩΝ ΑΝΑ ΚΛΑΔΟ ΚΑΙ ΕΙΔΙΚΟΤΗΤΑ
Α/Α ΚΑΤΗΓΟΡΙΑ
ΚΛΑΔΟΣ/ΕΙΔΙΚΟΤΗΤΑ
ΑΡΙΘΜΟΣ
ΥΠΑΛΛΗΛΩΝ
ΑΝΩΤΑΤΟ
ΟΡΙΟ
ΗΜΕΡΩΝ
ΚΑΤ’
ΕΤΟΣ
ΠΕ
ΠΕ Δ/ΚΟΥ − ΟΙΚ/ΚΟΥ
TE
TE ΔΙΟΙΚΗΤΙΚΟΥ ΛΟΓΙΣΤΙΚΟΥ
TE
TE ΚΟΙΝΩΝΙΚΩΝ
ΛΕΙΤΟΥΡΓΩΝ
TE
TE ΦΥΣΙΟΘΕΡΑΠΕΥΤΩΝ
TE
TE ΑΔΕΛΦΩΝ
ΝΟΣΟΚΟΜΩΝ
TE
TE ΠΛΗΡΟΦΟΡΙΚΗΣ
ΠΕ
ΠΕ ΝΗΠΙΑΓΩΓΟΣ
ΠΕ
ΠΕ ΚΟΙΝΩΝΙΟΛΟΓΩΝ
ΔΕ
ΔΕ ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΔΕ
ΔΕ ΤΕΧΝΙΤΩΝ
ΥΔΡΑΥΛΙΚΩΝ
ΔΕ
ΔΕ ΧΕΙΡΙΣΤΩΝ
ΜΗΧΑΝΗΜΑΤΩΝ
ΕΡΓΩΝ
ΔΕ
ΔΕ ΕΙΣΠΡΑΚΤΟΡΩΝ
ΔΕ
ΔΕ ΒΟΗΘΩΝ
ΝΟΣΟΚΟΜΩΝ
ΥΕ
ΥΕ ΟΙΚΟΓΕΝΕΙΑΚΩΝ
ΒΟΗΘΩΝ
ΥΕ
ΥΕ ΚΑΘΑΡΙΣΤΡΙΩΝ
ΣΧΟΛΕΙΩΝ
ΥΕ
ΥΕ ΕΡΓΑΤΩΝ
ΚΑΘΑΡΙΟΤΗΤΑΣ
Η απόφαση αυτή ισχύει για το έτος 2016.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 1 Μαρτίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΑΝΑΣΤΑΣΙΟΣ ΙΩΑΝΝΟΥ
F
Αριθμ. 100538
(6)
Τροποποίηση της συστατικής πράξης του Νομικού Προσώπου του Δήμου Βόλβης με την επωνυμία, «Οργανι−
σμός Κοινωνικής Προστασίας, αλληλεγγύης και παιδείας Δήμου Βόλβης».
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ − ΘΡΑΚΗΣ
Έχοντας υπόψη:
1. Τις διατάξεις:
α) των άρθρων 1, 103, 225, 238, 280 και 283 παρ. 4 του
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης − Πρόγραμμα Καλλικράτης» (ΦΕΚ 87/Α΄/2010),
β) των άρθρων 239 και 240 του Ν. 3463/2006 (ΦΕΚ
114/Α΄/2006),
γ) των άρθρων 5 και 7 του Ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές δι−
ατάξεις» (ΦΕΚ 131/Α΄/2006),
δ) των άρθρων 8 και 24 του Π.δ. 142/2010 «Οργανισμός
της Αποκεντρωμένης Διοίκησης Μακεδονίας−Θράκης»
(ΦΕΚ 235/Α΄/2010),
ε) του άρθρου 90, του «Κώδικα Νομοθεσίας για την
Κυβέρνηση και τα Κυβερνητικά Όργανα», που κυρώθηκε
με το άρθρο πρώτο του Π.δ. 63/2005 (ΦΕΚ 98/Α΄/2005).
2. Τις διατάξεις του άρθρου 16 παρ. 2 του Ν. 4147/2013
(ΦΕΚ − 98Α΄/26−4−2013): Κύρωση της από 31.12.2012 Πράξης Νομοθετικού Περιεχομένου «Ρυθμίσεις κατεπειγό−
ντων θεμάτων αρμοδιότητας των Υπουργείων Εσωτερικών, Εργασίας, Κοινωνικής Ασφάλισης και Πρόνοιας,
Δημόσιας Τάξης και Προστασίας του Πολίτη, της Γενικής Γραμματείας της Κυβέρνησης και του Υπουργού
Επικρατείας» και άλλες διατάξεις.
3. Την αριθμ. 61/2011 απόφαση του Δημοτικού Συμβουλίου Βόλβης, (ΦΕΚ 755/Β΄/06.05.2011) με την οποία
συστάθηκε το Νομικό Πρόσωπο του Δήμου Βόλβης, με
την επωνυμία, «Οργανισμός Κοινωνικής Προστασίας,
αλληλεγγύης και παιδείας Δήμου Βόλβης» μετά από
συγχώνευση δεκατριών (13) Νομικών Προσώπων των
πρώην δήμων Αγίου Γεωργίου, Απολλωνίας, Αρέθουσας,
Εγνατίας, Μαδύτου και Ρεντίνας.
4. Την αριθμ. 344/2012 απόφαση του Δημοτικού Συμβουλίου Βόλβης, (ΦΕΚ 2384/Β΄/27.08.2012) με την οποία
τροποποιήθηκε η συστατική πράξη του Νομικού Προσώπου του Δήμου Βόλβης, με την επωνυμία, «Οργανι−
σμός Κοινωνικής Προστασίας, αλληλεγγύης και παιδείας
Δήμου Βόλβης».
5. Την αριθμ. 55625/16.07.2012 εγκριτική απόφαση του
Γενικού Γραμματέα Αποκεντρωμένης Διοίκησης Μακεδονίας − Θράκης περί ελέγχου νομιμότητας της αριθμ.
344/2012 απόφασης του Δημοτικού Συμβουλίου Βόλβης.
6. Την αριθμ. 215/07.12.2015 απόφαση του Δημοτικού
Συμβουλίου Βόλβης με την οποία εγκρίνεται εκ νέου η
τροποποίηση των όρων σύστασης του Ν.Π.Δ.Δ. με την
επωνυμία Οργανισμός Κοινωνικής Προστασίας, Αλληλεγγύης και Παιδείας Δήμου Βόλβης (Ο.Κ.Π.Α.Π.) ως προς την
ετήσια τακτική επιχορήγηση του εκ μέρους του Δήμου
από το έτος 2016 και εφεξής και συγκεκριμένα τροποποιεί
την αριθμ. 61/2011 απόφαση του Δημοτικού Συμβουλίου
Βόλβης ως προς την παρ. 5 υποπαράγραφο α΄ ως εξής:
5): Πόροι: Πόροι του Ν.Π.Δ.Δ. με την επωνυμία Οργανισμός Κοινωνικής Προστασίας, Αλληλεγγύης και Παι−
δείας Δήμου Βόλβης (Ο.Κ.Π.Α.Π.) είναι:
α) ετήσια τακτική επιχορήγηση του Δήμου η οποία
ανέρχεται σε 200.000,00 ευρώ και ή τυχόν έκτακτη επιχορήγηση, το ύψος της οποίας διαμορφώνεται ανάλογα
με τις εκάστοτε ανάγκες που οδηγούν στην καταβολή της έκτακτης επιχορήγησης. Κατά τα λοιπά ισχύει
η αριθμ. 61/2011 απόφαση του Δημοτικού Συμβουλίου,
αποφασίζουμε:
Εγκρίνουμε την αριθμ. 215/2015 απόφαση του Δημοτικού Συμβουλίου Βόλβης με την οποία τροποποιείται
η αριθμ. 61/2011 (ΦΕΚ 755/Β΄/06.05.2011) όμοια απόφαση,
ως προς την περ. α΄ παρ. 5 αυτής ως εξής:
α) ετήσια τακτική επιχορήγηση του Δήμου η οποία
ανέρχεται σε 200.000,00 ευρώ και ή τυχόν έκτακτη επιχορήγηση, το ύψος της οποίας διαμορφώνεται ανάλογα
με τις εκάστοτε ανάγκες που οδηγούν στην καταβολή
της έκτακτης επιχορήγησης.
Από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού του νομικού
προσώπου (αριθμ. 18889/2014, Βεβαίωση Οικονομικής
Υπηρεσίας Δήμου Βόλβης).
Κατά τα λοιπά ισχύει η αριθμ. 61/2011 απόφαση
του Δημοτικού Συμβουλίου του Δήμου Βόλβης (ΦΕΚ
755/τ. Β΄/06.05.2011).
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 19 Ιανουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΗΤΑΣ ΦΡΑΓΚΙΣΚΑΚΗΣ
F
Αριθμ. 100537
(7)
Τροποποίηση συστατικής πράξης του νομικού προσώπου δημοσίου δικαίου με την επωνυμία «Οργανισμός
Πολιτισμού, Αθλητισμού και Περιβάλλοντος Δήμου
Βόλβης».
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ − ΘΡΑΚΗΣ
Έχοντας υπόψη:
1. Τις διατάξεις:
α) των άρθρων 1, 103, 225, 238, 280 και 283 παρ. 4 του
Ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης − Πρόγραμμα Καλλικράτης» (ΦΕΚ 87/Α΄/2010),
β) των άρθρων 239 και 240 του Ν. 3463/2006 (ΦΕΚ
114/Α΄/2006),
γ) των άρθρων 5 και 7 του Ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές δι−
ατάξεις» (ΦΕΚ 131/Α΄/2006),
δ) των άρθρων 8 και 24 του Π.δ. 142/2010 «Οργανισμός
της Αποκεντρωμένης Διοίκησης Μακεδονίας−Θράκης»
(ΦΕΚ 235/Α΄/2010), ε) του άρθρου 90, του «Κώδικα Νομοθεσίας για την Κυβέρνηση και τα Κυβερνητικά Όργανα»,
που κυρώθηκε με το άρθρο πρώτο του Π.δ. 63/2005
(ΦΕΚ 98/Α΄/2005).
2. Τις διατάξεις του άρθρου 16 παρ. 2 του Ν. 4147/2013
(ΦΕΚ − 98 Α΄/26−4−2013): Κύρωση της από 31.12.2012 Πράξης Νομοθετικού Περιεχομένου «Ρυθμίσεις κατεπειγό−
ντων θεμάτων αρμοδιότητας των Υπουργείων Εσωτερικών, Εργασίας, Κοινωνικής Ασφάλισης και Πρόνοιας,
Δημόσιας Τάξης και Προστασίας του Πολίτη, της Γενικής Γραμματείας της Κυβέρνησης και του Υπουργού
Επικρατείας» και άλλες διατάξεις.
3. Την αριθ. 61Α/2011 απόφαση του Δημοτικού Συμβουλίου Βόλβης που δημοσιεύτηκε στο ΦΕΚ 1107/
τ. Β΄/03.06.2011 σχετικά με την συγχώνευση νομικών
προσώπων και τη σύσταση νομικού προσώπου δημοσίου δικαίου με την επωνυμία «Οργανισμός Πολιτισμού,
Αθλητισμού και Περιβάλλοντος Δήμου Βόλβης». Η συστατική πράξη του νομικού προσώπου δημοσίου δικαίου
με την επωνυμία «Οργανισμός Πολιτισμού, Αθλητισμού
και Περιβάλλοντος Δήμου Βόλβης τροποποιήθηκε με
την αριθμ. 343/2012 απόφαση του Δημοτικού Συμβουλίου
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Βόλβης και την αριθμ. 55627/16.07.2012 εγκριτική απόφαση του Γενικού Γραμματέα Αποκεντρωμένης Διοίκησης
Μακεδονίας−Θράκης.
4. Την με αριθ. 216/07.12.2015 απόφαση του Δημοτικού
Συμβουλίου Βόλβης με την οποία συμπληρώνεται και
τροποποείται η αριθ. 61Α/2011 απόφαση του Δημοτικού
Συμβουλίου Βόλβης σχετικά με τη σύσταση νομικού
προσώπου δημοσίου δικαίου με την επωνυμία «Οργανισμός Πολιτισμού, Αθλητισμού και Περιβάλλοντος Δήμου
Βόλβης» ως προς την ετήσια τακτική επιχορήγηση του
εκ μέρους του Δήμου από το έτος 2016 και εφεξής και
συγκεκριμένα τροποποιεί την αριθμ. 61Α/2011 απόφαση
του Δημοτικού Συμβουλίου ως προς την παρ. 5 υπό
παρ. α΄ ως εξής:
5): Πόροι: Πόροι του Ν.Π.Δ.Δ. με την επωνυμία «Οργανισμός Πολιτισμού, Αθλητισμού και Περιβάλλοντος
Δήμου Βόλβης» είναι:
α) ετήσια τακτική επιχορήγηση του Δήμου η οποία
ανέρχεται σε 150.000,00 ευρώ και η τυχόν έκτακτη επιχορήγηση, το ύψος της οποίας διαμορφώνεται ανάλογα
με τις εκάστοτε ανάγκες που οδηγούν στην καταβολή
της έκτακτης εποχορήγησης. Κατά τα λοιπά ισχύει η
αριθμ. 61Α απόφαση του Δημοτικού Συμβουλίου Βόλβης,
αποφασίζουμε:
Εγκρίνουμε την αριθ. 216/2015 απόφαση του Δημοτικού Συμβουλίου Βόλβης με την οποία τροποιείται η
αριθμ. 61Α/2011 (ΦΕΚ 1107/Β΄/03.06.2011) όμοια απόφαση
όπως τροποποιήθηκε με την αριθμ. 343/2012 (ΦΕΚ 2383/
Β΄/27.08.2012) απόφαση του Δημοτικού Συμβουλίου Βόλβης ως προς την περ. α΄ παρ. 5 αυτής ως εξής:
α) η ετήσια τακτική επιχορήγηση του Δήμου η οποία
ανέρχεται σε 150.000,00 ευρώ και η τυχόν έκτακτη επιχορήγηση, το ύψος της οποίας διαμορφώνεται ανάλογα
με τις εκάστοτε ανάγκες που οδηγούν στην καταβολή
της έκτακτης εποχορήγησης.
Από τις διατάξεις της απόφασης αυτής προκαλείται
δαπάνη σε βάρος του προϋπολογισμού του δήμου Βόλβης για το οικονομικό έτος 2016 για την οποία έχουν
προβλεφθεί πιστώσεις για την επιχορήγηση του ΝΠΔΔ
ΟΠΑΔ στον κωδικό: 006715.0003 με τίτλο "Επιχορήγηση ΝΠΔΔ «Οργανισμός Πολιτισμού, Αθλητισμού και Πε−
ριβάλλοντος Δήμου Βόλβης» ποσού 200.000,00 ευρώ.
(αριθμ. 942/19.01.2016 Βεβαίωση οικονομικής υπηρεσίας
Δήμου Βόλβης).
Κατά τα λοιπά ισχύει η αριθμ. 61Α/2011 απόφαση του
Δημοτικού Συμβουλίου Βόλβης, όπως τροποποιήθηκε
και ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 28 Ιανουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΗΤΑΣ ΦΡΑΓΚΙΣΚΑΚΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004
1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ.
Ταχυδρομική Διεύθυνση: Καποδιστρίου 34, τ.κ. 10432, Αθήνα.
ΤΗΛΕΦΩΝΙΚΟ ΚΕΝΤΡΟ: 210 5279000 − fax: 210 5279054
Ωράριο λειτουργίας για το κοινό: Δευτέρα ως Παρασκευή: 8:00 − 13:30
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Τμήμα Πωλήσεων:
(Ισόγειο, τηλ. 210 5279178 − 180)
Τμήμα Συνδρομητών:  (Ημιόροφος, τηλ. 210 5279136)
Τμήμα Πληροφοριών:  (Ισόγειο, Γραφείο 3 και τηλεφωνικό κέντρο 210 5279000)
Τμήμα A1 Παραλαβής Δημοσιευτέας Ύλης: (Ισόγειο, τηλ. 210 5279167, 210 5279139)
2. ΜΕ ΗΛΕΚΤΡΟΝΙΚΟ ΤΡΟΠΟ
Ιστοσελίδα: www.et.gr
Πληροφορίες σχετικά με την λειτουργία της ιστοσελίδας: helpdesk.et@et.gr
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: webmaster.et@et.gr
Πληροφορίες για γενικό πρωτόκολλο και αλληλογραφία: grammateia@et.gr
êõîïôîòòîç ñê øô êíòîïô øùõôéöçúêîô
1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα
δημοσιεύματα σε αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην
ιστοσελίδα του Εθνικού Τυπογραφείου.
Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών.
Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα.
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ).
Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες.
ùõìöê÷îê÷ õôù õçöêûêî øô êíòîïô øùõôéöçúêîô
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση,
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των
εκτυπωτικών αναγκών του Δημοσίου. (ν. 3469/2006, Α΄ 131).

[Source: 20160200619.pdf | Tokens: 31626]